TARYBOS SPRENDIMAS
2005 m. lapkričio 7 d.
dėl Europos socialinio fondo komiteto narių pakeitimo
(2005/795/EB)
EUROPOS SĄJUNGOS TARYBA,
atsižvelgdama į Tarybos reglamentą (EB) Nr. 1260/1999, nustatantį bendrąsias nuostatas dėl struktūrinių fondų (1), ypač į jo 49 straipsnį,
atsižvelgdama į 2004 m. rugsėjo 24 d. Tarybos sprendimą, kuriuo skiriami EB steigimo sutarties 147 straipsnyje (2) minimo Europos socialinio fondo komiteto nariai ir pakaitiniai nariai,
atsižvelgdama į Komisijos pasiūlymą,
kadangi:
(1)
Remdamasi Komisijos pasiūlymu, 2004 m. rugsėjo 24 d. sprendimu Taryba paskyrė Europos socialinio fondo komiteto narius ir pakaitinius narius laikotarpiui iki 2007 m. balandžio 30 d.
(2)
Šiuo metu įvairių narių vietos tapo laisvos jiems atsistatydinus.
(3)
Būtina paskirti Europos socialinio fondo komiteto narius į laisvas vietas,
NUSPRENDĖ:
Vienintelis straipsnis
Asmenys, kurių pavardės nurodytos priede, skiriami Europos socialinio fondo komiteto nariais likusiam kadencijos laikotarpiui, t. y. iki 2007 m. balandžio 30 d., kaip nurodyta.
Priimta Briuselyje, 2005 m. lapkričio 7 d.